Diari Oficial de la Generalitat Valenciana


Sumari del DOGV 3287, del 16-07-1998 (1998/5585)

Informació pública i simultània competència entre iniciatives del programa d'actuació integrada de la unitat d'actuació número 1, àrea de repartiment número 3; programa d'actuació integrada de la unitat d'execució número 2, àrea de repartiment número 3; i programa d'actuació integrada de la unitat d'actuació número 3, àrea de repartiment número 3, de l'illa de cases Z.0/T1, delimitada per l'avinguda Doctor Palos, carrer Sant Cristòfol, carrer Emilio Llopis, plaça del Districte i carrer Conqueridor.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3287

Data del DOGV
:   16-07-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/5585


Organisme emissor
:   Ajuntament de Sagunt

Tipus de document
:   Anunci

Informació pública i simultània competència entre iniciatives del programa d'actuació integrada de la unitat d'actuació número 1, àrea de repartiment número 3; programa d'actuació integrada de la unitat d'execució número 2, àrea de repartiment número 3; i programa d'actuació integrada de la unitat d'actuació número 3, àrea de repartiment número 3, de l'illa de cases Z.0/T1, delimitada per l'avinguda Doctor Palos, carrer Sant Cristòfol, carrer Emilio Llopis, plaça del Districte i carrer Conqueridor. [1998/A5585]
  
Mitjançant la Resolució de data 5 de juny de 1998, de l'Alcaldia, s'ha resolt el següent:
  
Sotmetre al tràmit d'informació pública i simultània competència entre iniciatives el programa d'actuació integrada de les unitats d'actuació número 1 de l'àrea de repartiment número 3; programa d'actuació integrada de la unitat d'actuació número 2 de l'àrea de repartiment número 3 i programa d'actuació integrada de la unitat d'actuació número 3, de l'àrea de repartiment número 3, de l'illa de cases Z0/T1, delimitada per l'avinguda Doctor Palos, carrer de Sant Cristòfol, carrer Emilio Llopis, plaça del Districte i carrer Conqueridor.
  
«Vist 1. Que, després de diversos informes emesos respecte d'això, concretament els de data 8 d'octubre de 1996, dels Serveis Tècnics Municipals, i de 3 d'octubre de 1996, de la tècnica jurídica, que s'han de considerar amb el caràcter de previs, s'han presentat tres programes d'actuació integrada de l'illa de cases Z0/T1, delimitada per l'avinguda Doctor Palos, carrer de sant Cristòfol, carrer d'Emilio Llopis, plaça del Districte i carrer Conqueridor de Sagunt, que s'enumeren tot seguit.
  
El que ha presentat la senyora Milagro Casanova Casanova, senyor José Enrique, senyor Francisco i senyora Milagro Villar Casanova, amb data de registre de 22 de gener de 1997, que es refereix a la unitat d'actuació número 1, de l'àrea de repartiment número 3, de l'illa de cases Z0/T1, delimitada per l'avinguda Doctor Palos, carrer de Sant Cristòfol, carrer Emilio Llopis, plaça del Districte i carrer Conqueridor de Sagunt, que comprén:
  
a) Pla de reforma interior, de l'illa de cases.
  
b) Projecte de reparcel·lació voluntària de propietari únic.
  
c) Projecte d'urbanització.
  
El que ha presentat la senyora Milagro Casanova Casanova, senyor José Enrique, senyor Francisco i senyora Milagro Villar Casanova, amb data de registre de 31 de gener de 1997, que es refereix a la unitat d'actuació número 2, de l'àrea de repartiment número 3, del pla de reforma interior de l'illa de cases Z0/T1, delimitada per l'avinguda Doctor Palos, carrer de Sant Cristòfol, carrer Emilio Llopis, plaça del Districte i carrer Conqueridor de Sagunt, que inclou:
  
- Alternativa tècnica del programa mitjançant un projecte d'urbanització.
  
El que ha presentat la senyora Milagro Casanova Casanova, senyor José Enrique, senyor Francisco y senyora Milagro Villar Casanova, amb data de registre 30 de gener de 1997, que es refereix a la unitat d'actuació número 3, de l'àrea de repartiment número 3, del pla de reforma interior de l'illa de cases Z0/T1, delimitada per l'avinguda Doctor Palos, carrer Sant Cristòfol, carrer Emilio Llopis, plaça del Districte i carrer Conqueridor, de Sagunt, que inclou:
  
- Alternativa tècnica del programa mitjançant un projecte d'urbanització.
  
Que desenvolupant amb això la totalitat de l'àmbit de l'àrea de repartiment número 3 del pla de reforma interior de l'illa de cases Z0/T1, el qual es tramita conjuntament amb el programa d'actuació integrada de la unitat d'actuació número 1.
  
Vist 2. Que, mitjançant un informe de l'arquitecte de l'Oficina Tècnica d'Urbanisme de data 21 de gener de 1997, s'emet un informe favorable sobre el pla de reforma interior de l'illa de cases en qüestió, així com el de la unitat d'execució número 1 de l'àrea de repartiment 3.
  
Vist 3. Que en l'informe que fa referència a la ponència tècnica del Patrimoni Històric Artístic de data 10 de febrer de 1997, s'estableix el nivell de protecció dels distints edificis en relació amb les fitxes catàleg adjuntes al Pla General, concretant-les de la manera següent, en algun dels seus aspectes:
  
Fitxa Emilio Llopis 10. Cal modificar:
  
Desperfectes Substituir ?lleus-
  
Adscripció tipològica Substituir ?edifici singular?.
  
Interés arquitectònic Substituir ?unitat d'estil?.
  
Valor de conservació Substituir ?elements estructurals de valor arquitectònic?.
  
Qualificació Substituir ?protegit estructural?.
  
Obres admissibles Substituir ?reforma-
  
Fitxa Emilio Llopis. Cal modificar:
  
Valor de conservació Substituir ?façana normalitzada?.
  
Fitxa Emillio Llopis 6. Cal modificar:
  
Valor de conservació Substituir ?façana normalitzada?.
  
Fitxa Emilio Llopis 4. Cal modificar:
  
Valor de conservació Substituir ?façana normalitzada?.
  
Fitxa Emilio Llopis 2. Cal modificar:
  
Altura de cornisa Substituir ?confrontant Emilio Llopis 4?.
  
Vist 4. Que en l'informe de data 1 d'abril de 1997 del mateix tècnic s'emet un dictamen favorable a l'alternativa tècnica de programa, que comprén el projecte d'urbanització de les unitats 2 i 3 d'aquest pla de reforma interior, supeditats en el seu desenvolupament a l'aprovació d'aquest i a l'informe de les oficines supervisores d'aquest Ajuntament.
  
Vist 5. Que l'Oficina Tècnica d'Obres, en l'informe de 12 de març de 1997, emet un dictamen favorable sobre el projecte, només amb les indicacions d'usar el rastell bicapa 14/17 x 28 x 100 i rigoles de formigó in situ en aquells rastells no immediatament en contacte amb els ja executats; així com que es delimiten les zones verdes i de vianants mitjançant bol·lards.
  
Vist 6. Que en l'informe de l'Oficina Tècnica d'Obres, de data 10 d'abril de 1997, s'emet un dictamen favorable sobre projectes d'urbanització de les unitats 2 i 3 de l'àrea de repartiment 3, amb les mateixes condicions incloses en l'informe anterior.
  
Vist 7. Que el tècnic de l'Oficina del Cicle Integral de l'Aigua, en els informes de data 9 de maig de 1997, emet un dictamen favorable, des dels supòsits del Cicle Integral de l'Aigua, sobre els projectes d'urbanització de les unitats d'execució números 1, 2 i 3 de l'àrea de repartiment 3 del pla de reforma interior en qüestió.
  
Vist 8. Que el tècnic de manteniment, en l'informe de 13 de juny de 1997, va emetre un dictamen favorable, des dels supòsits de la dotació d'enllumenat públic, sobre les unitats d'execució 1, 2 i 3.
  
Vist 9. Que aquest Ajuntament ha tingut diferents reunions, tant amb els inquilins d'immobles afectats per l'actuació, com amb propietaris distints als que inicien el procediment. Aquestes reunions han tingut per objecte donar una detallada informació del contingut del programa amb anterioritat a l'inici formal de la seua tramitació. Fruit d'aquestes reunions ha sigut la modificació de la línia d'edificació que dóna a la part de darrere dels immobles que donen enfront de l'avinguda del Doctor Palos, així com la supressió de l'obertura d'un tram de vial que afrontava amb el carrer Torres Torres. Aquesta solució permet deixar dins del supòsit d'ajustat a ordenació dels blocs d'habitatges que donen a aquesta avinguda; cosa que suposa, d'una altra banda, el manteniment de l'actual situació contractual entre propietaris i inquilins, i només l'immoble que dóna al carrer de Sant Cristòfol/avinguda Doctor Palos està afectat en una petita part d'ajustament d'alineacions i, en conseqüència, caldrà l'enderroc d'aquesta part de cos de l'edifici. Igualment, està afectat d'ajustament d'alienacions l'immoble situat en la prolongació del carrer Estivella, cantonada de l'avinguda Doctor Palos, l'escassa afecció del qual permet aventurar la possibilitat del manteniment de la seua actual alineació, fent-lo compatible amb el desenvolupament del planejament; qüestió que, en qualsevol cas, haurà de justificar, si és possible, la redacció del futur projecte de reparcel·lació.
  
Vist 10. Que en la unitat d'actuació número 2 de l'àrea de repartiment 3, el pla de reforma interior deixa fora d'ordenació els dos edificis situats al final de la prolongació del carrer Estivella, per necessitat de desenvolupament de planejament.
  
Vist 11. Que les previsions efectuades en els dos vistos anteriors s'inclouen en el document del modificat del programa que va tenir entrada en aquest Ajuntament, amb data 3 de gener de 1998, i sobre el qual va emetre un informe favorable el tècnic municipal d'Urbanisme amb data 4 de febrer de 1998.
  
Vist 12. Que el tècnic de l'Oficina d'Urbanisme, mitjançant l'informe de data 26 de maig de 1998, afirma que les mancances i errors tècnics assenyalats en l'informe de la tècnica jurídica, de data 3 d'octubre de 1996, ha sigut esmenats.
  
Vist 13. Que, amb data 22 d'agost de 1996, té entrada en aquest Ajuntament un escrit subscrit per la senyora Milagro Casanova Casanova i el senyor José Enrique, senyor Francisco i senyora Milagro Villar Casanova, mitjançant el qual s'adjunta, entre altres qüestions, un altre escrit de la senyora Milagro Casanova Casanova, titular registral dels terrenys, la qual diu que s'adhereix a la iniciativa de programa presentat, així com que assumeix solidàriament les obligacions de la urbanització, qüestions amb les quals mostren la seua conformitat els fills d'aquesta senyora; s'afegeix, més endavant, que posteriorment formularia una renúncia de l'adjudicació en favor dels seus fills, una vegada estiguen inscrits els terrenys a favor d'aquests.
  
Atés 1. Que en les Normes Urbanístiques del Pla General Municipal d'Ordenació, en el capítol III, operacions de reforma interior, s'estableix el mandat de redactar plans especials de reforma interior, entre altres supòsits, en el PEP-1, Protecció Historicoartística, dins de l'àmbit de l'àmbit del qual està l'illa de cases que es pretén desenvolupar; aquest particular es complementa amb el que disposa l'article 91 de les esmentades normes.
  
Atés 2. Que la Llei Reguladora de l'Activitat Urbanística no considera entre les seues determinacions el desenvolupament de l'antic instrument de planejament, denominat pla de reforma interior, segons es desprén de l'article 12 de l'esmentat text legal; per aquest motiu, el seu tràmit i contingut es duen a terme, de manera diferida, a través d'aquesta figura de pla de reforma interior, qüestió que està d'acord amb el que arrepleguen els apunts sobre la Llei Reguladora de l'Activitat Urbanística de la Generalitat Valenciana quan diu: ?En sòl urbà es poden elaborar i tramitar plans de reforma interior en els sectors on el pla general tinga previst un PERI. Sempre que l'àmbit d'aquests plans s'ajuste al previst expressament pel pla general o normes subsidiàries i que es respecten les seues previsions, el pla es tramitarà d'acord amb la nova llei, amb aprovació municipal i amb cèdula d'urbanització?, com és el cas.
  
Atés 3. Que el punt 11 de l'article 29 de la Llei Reguladora de l'Activitat Urbanística estableix la regulació de les cessions de l'adjudicació establint que ?l'urbanitzador pot cedir, en escriptura pública, la seua condició en favor d'un tercer que se subrogue en totes les seues obligacions davant l'administració actuant. Aquesta ha d'aprovar la cessió i, si menyscaba l'interés general o suposa defraudació de la pública competència en l'adjudicació, la denegarà o acordarà la seua gestió directa...-
  
Atés 4. Que l'article 52.1 de la Llei Reguladora de l'Activitat Urbanística de la Generalitat Valenciana estableix que l'elaboració, tramitació i aprovació de programes d'actuació és igualment aplicable als plans parcials, plans de reforma interior i estudis de detall d'iniciativa municipal o particular.
  
Atés 5. Que l'article 45.1 de la Llei Reguladora de l'Activitat Urbanística estableix que qualsevol persona, siga o no propietària del terreny, pot sol·licitar a l'alcalde que sotmeta a informació pública una alternativa tècnica de programa que comprenga els documents esmentats en els apartats A i B de l'article 32 i, si pertoca, acompanyada d'una proposta de planejament o de projecte, o de tots dos.
  
El punt 2 diu: l'alcalde podrà:
  
A) Proposar a l'Ajuntament en ple que desestime la petició. El Ple podrà desestimar-la raonadament o establir unes bases orientatives per a la selecció de l'urbanitzador, acordant el que disposa l'apartat següent.
  
B) Sotmetre-la a informació pública, junt amb les observacions o alternatives que, si pertoca, estime convenients.
  
Atés 6. Que al tràmit i desenvolupament de pla de reforma interior que es presenta no és aplicable el que recull el punt 4 de l'article 55 de la Llei Reguladora de l'Activitat Urbanística, ja que no existeix una diferent qualificació o ús urbanístic de la zona verda; tant sol es tracta d'una remodelació i ampliació substancial d'aquesta, dins de l'illa de cases.
  
Atés 7. Que l'article 46 de la Llei Reguladora de l'Activitat Urbanística regula la informació pública i simultània competència entre iniciatives dels programes d'actuació integrada, establint que a tots els efectes caldria anunciar-les mitjançant un edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, amb l'advertiment de la possibilitat de formular al·legacions, proposicions juridicoeconòmiques en competència i alternatives tècniques. No és preceptiva la notificació formal i individual als propietaris afectats, però abans de la publicació de l'edicte, caldrà remetre un avís amb el seu contingut al domicili fiscal de les persones que consten en el cadastre com a titulars de drets afectats per l'actuació proposada.
  
Es podran presentar alternatives tècniques i al·legacions durant 20 dies, comptadors des de l'última publicació de l'edicte.
  
Qualsevol persona interessada podrà comparéixer a l'Ajuntament de Sagunt i consultar la documentació que integra la proposta de programa, així com formular, si pertoca, al·legacions o alternatives tècniques dins del termini indicat en el paràgraf anterior i en els termes que estableix el punt 4 d'aquest text legal.
  
D'una altra banda, es fa saber que, durant el termini de cinc dies, comptadors a partir del venciment del termini anterior, podran presentar-se les propostes juridicoeconòmiques de les distintes alternatives tècniques que optaren a l'adjudicació del programa, llevat que, durant els 10 primers dies d'informació pública, alguna persona es comprometa a presentar una alternativa tècnica substancialment distinta a la inicial i en preste caució en la quantia del 2% del cost del programa, percentatge que s'estableix per analogia amb l'article 36 de la Llei de Contractes de les Administracions Públiques. En aquest cas, la pròrroga es farà constar en l'expedient, s'anunciarà al tauler d'anuncis de l'Ajuntament i es comunicarà a les persones que, per desconéixer-la, presenten pliques prematurament.
  
L'acte d'obertura de pliques s'efectuarà el dia següent hàbil a la conclusió del termini per a presentar-les. Totes les actuacions podran ser objecte de consulta i al·legació per les persones interessades durant els 10 dies següents al de l'obertura de pliques. Els competidors, durant aquest període, podran associar-se unint les seues proposicions.
  
En vista de tot l'anterior, resolc:
  
Primer
  
Sotmetre al tràmit d'informació pública en la forma, termes i terminis recollits en el vist primer d'aquest escrit, i que són els següents:
  
1. Programa d'actuació integrada de la unitat d'actuació número 1, de l'àrea de repartiment número 3, de l'illa A0/T1, delimitada per l'avinguda Doctor Palos, carrer Sant Cristòfol, carrer Emilio Llopis, plaça del Districte i carrer Conqueridor, que comprén:
  
a) Pla de reforma interior.
  
b) Projecte de reparcel·lació voluntària de propietari únic.
  
c) Projecte d'urbanització (del qual formen part les puntualitzacions formulades pels distints tècnics municipals, i que s'arrepleguen en el cos d'aquest escrit).
  
2. Programa d'actuació integrada de la unitat d'actuació número 2, de l'àrea de repartiment número 3, que comprén:
  
a) Alternativa tècnica del programa, mitjançant un projecte d'urbanització (del qual formen part les puntualitzacions formulades pels distints tècnics municipals, i que s'arrepleguen en el cos d'aquest escrit).
  
3. Programa d'actuació integrada de la unitat d'actuació número 3, de l'àrea de repartiment número 3, que comprén:
  
a) Alternativa tècnica del programa mitjançant un projecte d'urbanització (del qual formen part les puntualitzacions formulades pels distints tècnics municipals, i que s'arrepleguen en el cos d'aquest escrit).
  
Segon
  
Fer l'observació que s'entenen com a urbanitzadors, de manera solidària, la titular registral dels terrenys, senyora Milagro Casanova Casanova i els seus fills, senyor José Enrique, senyor Francisco i senyora Milagro Villar Casanova, amb vista a les adjudicacions futures dels distints programes; i que, en el cas de pretendre la cessió dels drets de la futura adjudicació, aquest hauria de dur-se a terme d'acord amb el que disposa el punt 11 de l'article 29 de la Llei Reguladora de l'Activitat Urbanística.
  
Tercer
  
Fer l'observació que el propietari o urbanització, si pertoca, haurà de tenir en compte el que disposa la disposició addicional vuitena de la Llei 29/1994, de 24 de novembre, d'Arrendaments Urbans, i, si no és el cas, el que estableix sobre aquest punt el Text Refós de la Llei sobre Arrendaments Urbans de 1964.»
  
Cosa que es fa pública perquè se'n prenga coneixement.